

|  |  |  |
| --- | --- | --- |
| **Zoznam iných údajov** | | |
| **Upozornenie:**  **Iné údaje poskytuje prijímateľ počas implementácie projektu. Žiadateľ pri vypĺňaní ŽoNFP nestanovuje cieľovú hodnotu a neuvádza ich ani do formulára ŽoNFP, ani do žiadnej z príloh.**  **V priebehu implementácie projektu môže byť rozsah požadovaných iných údajov upravený (rozšírený, resp. zúžený) a poskytovanie týchto údajov bude prebiehať v súlade s podmienkami dohodnutými v zmluve o poskytnutí NFP.** | | |
| **Názov iného údaja** | **Definícia** | **Merná jednotka** |
| Počet subjektov miestnej samosprávy, neziskového a podnikateľského sektora zapojených do projektu | Celkový počet subjektov miestnej samosprávy, neziskového a podnikateľského sektora zapojených do projektu. | Počet |
| Počet nástrojov zabezpečujúcich prístupnosť pre osoby so zdravotným postihnutím | Údaj vyjadruje počet nástrojov zabezpečujúcich prístupnosť pre osoby so zdravotným postihnutím a zahŕňa opatrenia, služby alebo zariadenia zamerané na odstraňovanie prekážok a bariér brániacich v prístupnosti osobám so zdravotným postihnutím k výsledkom projektu. Môže ísť o zlepšenie prístupnosti k fyzickému prostrediu, k doprave (napr. nástupište, zdvíhacie plošiny, výťah, oznamovacie a navádzacie systémy a pod.), k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti. Ide o prístupnosť najmä v zmysle vyhlášky Ministerstva životného prostredia SR č. 532/2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a výnos Ministerstva financií SR č. 55/2014 o štandardoch pre informačné systémy verejnej správy.  Osoby so zdravotným postihnutím sú osoby s dlhodobými telesnými, mentálnymi, intelektuálnymi alebo zmyslovými postihnutiami, ktoré v súčinnosti s rôznymi prekážkami môžu brániť ich plnému a účinnému zapojeniu do spoločnosti na rovnakom základe s ostatnými. Osoby so zdravotným postihnutím zahŕňajú všetky osoby so zdravotným postihnutím, najmä však osoby definované v zákone č. 447/2008 Z. z. o peňažných príspevkoch na kompenzáciu ťažkého zdravotného postihnutia (osoba s ťažkým zdravotným postihnutím) alebo v zákone č. 461/2003 Z. z. o sociálnom poistení (osoba, ktorá má zníženú mieru schopnosti vykonávať zárobkovú činnosť). | Počet |
| Počet pracovníkov, pracovníčok refundovaných z projektu mimo technickej pomoci OP/OP TP | Údaj vyjadruje priemerný ročný počet pracovníkov, pracovníčok, ktorých mzdy sú plne alebo čiastočne refundované v rámci daného projektu a prepočítaný na ekvivalent plného pracovného úväzku (FTE). Údaj zachytáva jednak osoby, ktoré sa podieľajú na riadení a implementácii projektu (napr. projektový manažér, projektová manažérka, účtovníčka, účtovník a pod.), ako aj osoby, ktoré vykonávajú odbornú prácu (napr. terénni sociálni pracovníci, terénne sociálne pracovníčky a pod.). Započítavajú sa osoby, ktoré sú v pracovnom, alebo inom obdobnom pracovno-právnom pomere, SZČO, osoby v slobodnom povolaní. Nezapočítavajú sa osoby, ktoré nevykonávajú kontinuálnu prácu pre projekt alebo v rámci projektu (napr. ad hoc lektori, lektorky, školitelia, školiteľky), osoby v mimopracovnom pomere ani osoby vykonávajúce prácu na základe obchodno-právneho vzťahu (napr. konatelia, konateľky firiem, mandátne zmluvy a pod.). | FTE |
| Počet pracovníkov, pracovníčok so zdravotným postihnutím refundovaných z projektu mimo technickej pomoci OP/OP TP | Údaj vyjadruje priemerný ročný počet pracovníkov, pracovníčok so zdravotným postihnutím, ktorých mzdy sú plne alebo čiastočne refundované v rámci daného projektu, prepočítaný na ekvivalent plného pracovného úväzku (FTE). Údaj zachytáva jednak osoby, ktoré sa podieľajú na riadení a implementácii projektu (napr. projektový manažér, manažérka účtovník, účtovníčka a pod.), ako aj osoby, ktoré vykonávajú odbornú prácu (napr. terénni sociálni pracovníci, terénne sociálne pracovníčky a pod.). Započítavajú sa osoby, ktoré sú v pracovnom, alebo inom obdobnom pracovno-právnom pomere, SZČO, osoby v slobodnom povolaní. Nezapočítavajú sa osoby, ktoré nevykonávajú kontinuálnu prácu pre projekt alebo v rámci projektu (napr. ad hoc lektori, lektorky, školitelia, školiteľky), osoby v mimopracovnom pomere ani osoby vykonávajúce prácu na základe obchodno-právneho vzťahu (napr. konatelia, konateľky firiem, mandátne zmluvy a pod.). | FTE |
| Počet pracovníkov, pracovníčok mladších ako 25 rokov veku refundovaných z projektu mimo technickej pomoci OP/OP TP | Údaj vyjadruje priemerný ročný počet pracovníkov, pracovníčok mladších ako 25 rokov veku, ktorých mzdy sú plne alebo čiastočne refundované v rámci daného projektu a prepočítaný na ekvivalent plného pracovného úväzku (FTE). Údaj zachytáva jednak osoby, ktoré sa podieľajú na riadení a implementácii projektu (napr. projektový manažér, manažérka, účtovník, účtovníčka a pod.) ako aj osoby, ktoré vykonávajú odbornú prácu (napr. terénni sociálni pracovníci, terénne sociálne pracovníčky a pod.). Započítavajú sa osoby, ktoré sú v pracovnom, alebo inom obdobnom pracovno-právnom pomere, SZČO, osoby v slobodnom povolaní. Nezapočítavajú sa osoby, ktoré nevykonávajú kontinuálnu prácu pre projekt alebo v rámci projektu (napr. ad hoc lektori, lektorky, školitelia, školiteľky), osoby v mimopracovnom pomere ani osoby vykonávajúce prácu na základe obchodno-právneho vzťahu (napr. konatelia, konateľky firiem, mandátne zmluvy a pod.).  Osoba mladšia ako 25 rokov veku je osoba ktorá v deň vstupu do aktivity dosiahla vek maximálne 25 rokov mínus 1 deň (platí pre ESF/IZM); osoba, ktorá v deň začiatku realizácie aktivít projektu dosiahla vek maximálne 25 rokov mínus 1 deň (platí pre EFRR/KF). | FTE |
| Počet pracovníkov, pracovníčok starších ako 54 rokov veku refundovaných z projektu mimo technickej pomoci OP/OP TP | Údaj vyjadruje priemerný ročný počet pracovníkov, pracovníčok starších ako 54 rokov veku, ktorých mzdy sú plne alebo čiastočne refundované v rámci daného projektu a prepočítaný na ekvivalent plného pracovného úväzku (FTE). Údaj zachytáva jednak osoby, ktoré sa podieľajú na riadení a implementácii projektu (napr. projektový manažér, manažérka, účtovníčka, účtovník a pod.) ako aj osoby, ktoré vykonávajú odbornú prácu (napr. terénni sociálni pracovníci, terénne sociálne pracovníčky a pod.). Započítavajú sa osoby, ktoré sú v pracovnom, alebo inom obdobnom pracovno-právnom pomere, SZČO, osoby v slobodnom povolaní. Nezapočítavajú sa osoby, ktoré nevykonávajú kontinuálnu prácu pre projekt alebo v rámci projektu (napr. ad hoc lektori, lektorky, školitelia, školiteľky), osoby v mimopracovnom pomere, ani osoby vykonávajúce prácu na základe obchodno-právneho vzťahu (napr. konatelia, konateľky firiem, mandátne zmluvy a pod.).  Osoba staršia ako 54 rokov veku je osoba, ktorá najneskôr v deň vstupu do aktivity dosiahla vek 54 rokov alebo vyšší (platí pre ESF/IZM); osoba, ktorá najneskôr v čase začiatku realizácie aktivít projektu dosiahla vek 54 rokov alebo vyšší (platí pre EFRR/KF). | FTE |
| Počet pracovníkov, pracovníčok patriacich k etnickej, národnostnej, rasovej menšine refundovaných z projektu mimo technickej pomoci OP/OP TP | Údaj vyjadruje priemerný ročný počet pracovníkov, pracovníčok, ktorí sa hlásia k etnickej, národnostnej, rasovej menšine, ktorých mzdy sú plne, alebo čiastočne refundované v rámci daného projektu a prepočítaný na ekvivalent plného pracovného úväzku (FTE). Údaj zachytáva jednak osoby, ktoré sa podieľajú na riadení a implementácii projektu (napr. projektový manažér, manažérka, účtovník, účtovníčka a pod.) ako aj osoby, ktoré vykonávajú odbornú prácu (napr. terénni sociálni pracovníci, terénne sociálne pracovníčky a pod.). Započítavajú sa osoby, ktoré sú v pracovnom, alebo inom obdobnom pracovno-právnom pomere, SZČO, osoby v slobodnom povolaní. Nezapočítavajú sa osoby, ktoré nevykonávajú kontinuálnu prácu pre projekt alebo v rámci projektu (napr. ad hoc lektori, lektorky, školitelia, školiteľky), osoby v mimopracovnom pomere ani osoby vykonávajúce prácu na základe obchodno-právneho vzťahu (napr. konatelia, konateľky firiem, mandátne zmluvy a pod.).  Príslušnosť k etnickej, národnostnej alebo rasovej menšine osoba preukazuje prostredníctvom formálne zaznamenanej sebadeklarácie. | FTE |
| Podiel žien na riadiacich pozíciách projektu | Údaj vyjadruje počet druhov opatrení na zosúladenie osobného a pracovného života zrealizovaných prijímateľom a partnermi projektu počas jeho trvania (polovičný úväzok pre 3 matky s malými deťmi sa počíta ako 1 druh opatrenia). Opatrenia na zosúlaďovanie osobného, rodinného a pracovného života pracovníkov/pracovníčok spočívajú v opatreniach v oblasti organizácie práce a vo vytváraní podmienok výkonu práce za týmto účelom:  - Flexibilita v pracovnom prostredí, flexibilné formy zamestnávania a flexibilné formy práce.  - Flexibilná, alebo individuálna pracovná doba, poskytnutie pružného pracovného času, práca na čiastočný úväzok.  - Využitie pracovnoprávneho vzťahu na základe dohody o vykonaní práce, dohody o pracovnej činnosti.  - Zdieľanie pracovného miesta (o jedno pracovné miesto sa delí viac zamestnancov, zamestnankýň, obyčajne dvaja resp. dve, pracujúci na skrátenú pracovnú dobu).  - Rozdelenie práce v rámci jej zdieľania - ide o podobnú úpravu ako zdieľanie pracovného miesta, rozdiel spočíva v tom, že úlohy, ktoré sú náplňou plného pracovného úväzku, sú rozdelené medzi dvoch ľudí tak, že každý zodpovedá iba za jemu pridelené úlohy, t. j. nie za všetky úlohy na danom pracovnom mieste.  - Práca z domu, alebo dištančná práca s výpočtovou, alebo telekomunikačnou technikou (teleworking), počas všetkých alebo niektorých pracovných dní. Zamestnanci, zamestnankyne pracujú kedykoľvek a na ktoromkoľvek mieste, ktoré im umožňuje odviesť pracovnú úlohu efektívnym a výkonným spôsobom.  - Projektové zamestnávanie - je kombináciou medzi zmluvou na dobu určitú, pružnou pracovnou dobou a prácou doma. Zamestnanec resp. zamestnankyňa je zamestnaný / zamestnaná na vypracovanie a ukončenie určitého projektu.  - Vytváranie detských kútikov v pracovnom prostredí, predovšetkým vo väčších inštitúciách.  - Prerušenie zamestnania z rodinných/osobných dôvodov, alebo prerušenie práce za účelom vzdelávania a zvyšovania kvalifikácie.  Započítavajú sa opatrenia, ktoré sú realizované zámerne pre zosúladenie pracovného a osobného života, realizujú sa so súhlasom, alebo na požiadanie dotknutých ľudí a predmetné opatrenia majú žiadúci efekt. | % |
| Podiel žien na iných ako riadiacich pozíciách projektu | Údaj vyjadruje podiel žien na iných než riadiacich, radových pozíciách projektu, ktoré nezodpovedajú za riadenie žiadnej časti projektu ani jeho celku. Započítavajú sa radové projektové pracovné pozície za prijímateľa aj partnerov projektu, však bez ohľadu na charakter pozície v danej organizácii (osoba v danej organizácii môže mať formálne riadiace alebo vedúce postavenie, avšak v rámci projektu vykonáva iné než riadiace úlohy projektu).  Metóda výpočtu: Podiel súčtu žien v radových pozíciách projektu na celkovom počte osôb v radových pozíciách projektu. Pokiaľ je jedna pracovná pozícia obsadená 2 osobami na polovičný úväzok, do celkového počtu osôb v radových pozíciách projektu sa započítava hodnota 2. | % |
| Mzda mužov refundovaná z projektu (priemer) | Údaj vyjadruje priemernú hrubú mesačnú mzdu mužov refundovanú z projektu. Do údaju sa nezahŕňa mzda osôb, s ktorými bola uzavretá niektorá z dohôd o prácach vykonávanej mimo pracovného pomer, mzda učňov a študentov na prevádzkovej praxi, príjem súkromných podnikateľov (resp. ich spoločníkov), ktorí nemajú uzavretú pracovnú zmluvu v danej organizácii.  Metóda výpočtu na úrovni projektu: Podiel súčtu priemerných mesačných hrubých miezd za všetkých pracovníkov (priemerná mesačná hrubá mzda pracovníka sa vypočíta ako aritmetický priemer mesačných hrubých miezd za odpracované/refundované obdobie), ktorým mzda bola refundovaná počas projektu (čitateľ) a súčtu daných pracovníkov, prepočítaných na FTE (menovateľ). | EUR |
| Mzda mužov refundovaná z projektu (medián) | Údaj vyjadruje medián (strednú hodnotu) priemerných mesačných miezd mužov, refundovanú z projektu. Do údaju sa nezahŕňa mzda osôb, s ktorými bola uzavretá niektorá z dohôd o prácach vykonávanej mimo pracovného pomeru, mzda učňov a študentov na prevádzkovej praxi, príjem súkromných podnikateľov (resp. ich spoločníkov), ktorí nemajú uzavretú pracovnú zmluvu v danej organizácii.  Metóda výpočtu na úrovni projektu: Medián priemerných mesačných hrubých miezd za všetkých pracovníkov (priemerná mesačná hrubá mzda pracovníka sa vypočíta ako aritmetický priemer mesačných hrubých miezd za odpracované/refundované obdobie), ktorým mzda bola refundovaná počas projektu. | EUR |
| Mzda žien refundovaná z projektu (priemer) | Údaj vyjadruje priemernú hrubú mesačnú mzdu žien refundovanú z projektu. Do údaju sa nezahŕňa mzda osôb, s ktorými bola uzavretá niektorá z dohôd o prácach vykonávanej mimo pracovného pomer, mzda učníc a študentiek na prevádzkovej praxi, príjem súkromných podnikateliek (resp. ich spoločníkov, spoločníčok), ktoré nemajú uzavretú pracovnú zmluvu v danej organizácii.  Metóda výpočtu na úrovni projektu: Podiel súčtu priemerných mesačných hrubých miezd za všetky pracovníčky (priemerná mesačná hrubá mzda pracovníčky sa vypočíta ako aritmetický priemer mesačných hrubých miezd za odpracované/refundované obdobie), ktorým mzda bola refundovaná počas projektu (čitateľ) a súčtu daných pracovníčok, prepočítaných na FTE (menovateľ). | EUR |
| Mzda žien refundovaná z projektu (medián) | Údaj vyjadruje medián (strednú hodnotu) priemerných mesačných miezd žien, refundovanú z projektu. Do údaju sa nezahŕňa mzda osôb, s ktorými bola uzavretá niektorá z dohôd o prácach vykonávanej mimo pracovného pomeru, mzda učníc a študentiek na prevádzkovej praxi, príjem súkromných podnikateliek (resp. ich spoločníkov, spoločníčok), ktoré nemajú uzavretú pracovnú zmluvu v danej organizácii.  Metóda výpočtu na úrovni projektu: Medián priemerných mesačných hrubých miezd za všetky pracovníčky (priemerná mesačná hrubá mzda pracovníčky sa vypočíta ako aritmetický priemer mesačných hrubých miezd za odpracované/refundované obdobie), ktorým mzda bola refundovaná počas projektu. | EUR |
| Počet absolventov vzdelávacích aktivít projektu | Údaj vyjadruje celkový počet absolventov, absolventiek vzdelávacích aktivít projektu za sledované obdobie. | Počet |
| Počet absolventov vzdelávacích aktivít projektu zo znevýhodnených skupín | Údaj vyjadruje celkový počet vzdelávacích aktivít projektu za sledované obdobie, ktoré sa zaoberali výlučne problematikou nediskriminácie a rovnosti mužov a žien. | Počet |
| Počet vzdelávacích aktivít projektu zaoberajúcich sa aj problematikou nediskriminácie a rovnosti mužov a žien | Údaj vyjadruje celkový počet vzdelávacích aktivít projektu za sledované obdobie, ktoré sa zaoberali aj problematikou nediskriminácie a rovnosti mužov a žien. | Počet |